1513. ஜாபிர்(ரலி) அறிவித்தார் ''(எனக்குத் திருமணம் ஆன பொழுது) உங்களிடம் மிருதுவான மென்பட்டு விரிப்புகள் இருக்கின்றனவா?' என்று நபி(ஸல்) அவர்கள் கேட்டார்கள். நான், 'எங்களிடம் எப்படி அந்த விரிப்புகள் இருக்கும்?' என்று பதிலளித்தேன். அதற்கு அவர்கள், 'விரைவில் உங்களிடம் மிருதுவான மென்பட்டு விரிப்புகள் இருக்கும்'' என்று பதிலளித்தார்கள். பின்னர் ஒரு நாளில்) நான் (என் மனைவியான) அவரிடம் 'எங்களைவிட்டு உன் விரிப்புகளை அப்புறப்படுத்து'' என்று கூறுவேன். அவள், 'நபி(ஸல்) அவர்கள், 'விரைவில் உங்களிடம் மிருதுவான மென்பட்டு விரிப்புகள் இருக்கும்' என்று கூறவில்லையா?' என்று கேட்பாள். 'அப்படியானால் அவற்றை (அவ்வாறே)விட்டு விடுகிறேன்'' (என்று நான் கூறுவேன்.)